
Pirkimo sąlygų 8 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI IR SĄLYGOS A DALYJE

1. Pasiūlymų vertinimas atliekamas tiekėjams nedalyvaujant.
2. Perkančiosios organizacijos neatmesti pasiūlymai vertinami pagal pasiūlymų ekonominį naudingumą. Ekonominis naudingumas nustatomas pagal pasiūlymo kainos ir kokybės kriterijus, vadovaujantis šiame priede nustatyta vertinimo tvarka.
3. Ekonomiškai naudingiausio pasiūlymo kaina bus laikoma neįprastai maža kaina visais atvejais, kai atitinka Lietuvos Respublikos viešųjų pirkimų įstatymo 57 straipsnyje nustatytas sąlygas. Kitais atvejais sprendimą perkančioji organizacija priima vertinamuoju ir palyginimo būdais.
4. Perkančioji organizacija atmes tiekėjo pasiūlymą, jei bendra pasiūlymo kaina viršys 610 000,00 Eur su PVM. 
5. A dalyje ekonomiškai naudingiausias pasiūlymas bus pripažįstamas pasiūlymas, surinkęs daugiausiai balų.
6. A dalies pasiūlymai vertinami pagal šiuos kriterijus:

	Vertinimo kriterijai
	Kriterijaus žyma
	Maksimalus balų skaičius

	Pasiūlymo kaina, Eur su PVM
	K
	85

	Automobilio garantinis terminas ir garantinės ridos limitas (priklausomai kas įvyksta anksčiau)  
	G
	15

	Iš viso:
	100



6.1. Pasiūlymo kainos kriterijus (K)
Pasiūlymo kainai skiriama ne daugiau kaip 85 balai.

Pasiūlymo kainos kriterijaus balai apskaičiuojami pagal formulę:
K = (Kmin / Ki) × 85
kur:
K – vertinamam pasiūlymui už kainą skiriamų balų skaičius;
Kmin – mažiausia visų neatmestų pasiūlymų A dalies kaina Eur su PVM;
Ki – vertinamo pasiūlymo A dalies kaina Eur su PVM;
85 – maksimalus kainos kriterijui skiriamų balų skaičius.
Apskaičiuotas balų skaičius apvalinamas iki dviejų skaitmenų po kablelio.

6.2. Automobilio garantinio termino ir garantinės ridos kriterijus (G)
Vertinamas Tiekėjo siūlomas automobilio garantinis terminas ir garantinės ridos limitas, taikomas visiems pagal A pirkimo dalį siūlomiems ir pristatomiems automobiliams. 
Minimalus reikalaujamas garantinis terminas – 36 mėnesiai, o minimalus garantinės ridos limitas – 100 000 km.
Kriterijui G skiriama ne daugiau kaip 15 balų. Kriterijų G sudaro du kriterijai: garantijos terminas (G1) ir garantinės ridos limitas (G2).

G1 – garantijos terminas, maksimaliai 10 balų
	Tiekėjo siūlomas garantijos terminas 
	Skiriami balai (G1) 

	36–47 mėn.
	0

	48–59 mėn.
	2

	60–71 mėn.
	5

	72–83 mėn.
	8

	84 mėn. ir daugiau 
	10


 
G2 – garantinės ridos limitas, maksimaliai 5 balai
	Tiekėjo siūlomas garantinės ridos limitas 
	Skiriami balai (G2) 

	100 000–119 999 km
	0

	120 000–129 999 km
	2

	130 000–149 999 km
	3

	150 000 km ir daugiau arba garantija be ridos apribojimo
	5


 
Bendras kriterijaus G balų skaičius apskaičiuojamas:
G = G1 + G2

Maksimalus kriterijaus G balų skaičius – 15 balų. Jeigu Tiekėjas siūlo ilgesnį nei 84 mėnesių garantijos terminą, už garantijos terminą skiriama ne daugiau kaip 10 balų. Jeigu Tiekėjas siūlo didesnį nei 150 000 km garantinės ridos limitą arba garantiją be ridos apribojimo, už garantinės ridos limitą skiriama ne daugiau kaip 5 balai.
Tiekėjas pasiūlyme turi aiškiai nurodyti siūlomą garantijos terminą mėnesiais ir garantinės ridos limitą kilometrais arba nurodyti, kad garantija suteikiama be ridos apribojimo.
Vertinimo pavyzdžiai:
	Garantijos terminas
	Ridos limitas 
	G1 + G2
	Iš viso

	36 mėn.
	100 000 km
	0 + 0
	0

	48 mėn.
	150 000 km
	2 + 5
	7

	60 mėn.
	150 000 km
	5 + 5
	10

	72 mėn.
	130 000 km
	8 + 3
	11

	84 mėn.
	150 000 km
	10 + 5
	15


 
6.3. A dalies galutinis vertinimas
Galutinis A dalies pasiūlymo balas apskaičiuojamas pagal formulę:
A = K + G
kur: 
A – bendras A dalies pasiūlymo balų skaičius;
K – už pasiūlymo kainą skirti balai;
G – už automobilio garantinį terminą ir garantinės ridos limitą skirti balai.
Ekonomiškai naudingiausiu A dalies pasiūlymu pripažįstamas pasiūlymas, surinkęs didžiausią bendrą balų skaičių.
7. Tuo atveju, jei vertinant pasiūlymus daugiausiai balų surinkusio (-ių) dalyvio (-ių) pasiūlymas (-ai) atmetamas (-i) arba vienas iš dalyvių pasitraukia, kitų dalyvių surinkti ekonominio naudingumo balai neperskaičiuojami.
8. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas CVP IS pateiktas anksčiausiai.

PASIŪLYMŲ VERTINIMO KRITERIJAI IR SĄLYGOS B DALYJE

1. Pasiūlymų vertinimas atliekamas tiekėjams nedalyvaujant. 
2. Perkančiosios organizacijos neatmesti pasiūlymai vertinami pagal pasiūlymų ekonominį naudingumą. Ekonominis naudingumas nustatomas pagal pasiūlymo kainos ir kokybės kriterijus, vadovaujantis šiame priede nustatyta vertinimo tvarka. 
3. Ekonomiškai naudingiausio pasiūlymo kaina bus laikoma neįprastai maža kaina visais atvejais, kai atitinka Lietuvos Respublikos viešųjų pirkimų įstatymo 57 straipsnyje nustatytas sąlygas. Kitais atvejais sprendimą perkančioji organizacija priima vertinamuoju ir palyginimo būdais. 
4. Perkančioji organizacija atmes tiekėjo pasiūlymą, jei bendra pasiūlymo kaina viršys 190 000,00 Eur su PVM. 
5. B dalyje ekonomiškai naudingiausias pasiūlymas bus pripažįstamas pasiūlymas, surinkęs daugiausiai balų. 
6. B dalies pasiūlymai vertinami pagal šiuos kriterijus:

	Vertinimo kriterijai
	Kriterijaus žyma
	Maksimalus balų skaičius

	Pasiūlymo kaina
	K
	85

	Automobilio varomoji sistema
	H
	15

	Iš viso:
	100



6.1. Pasiūlymo kainos kriterijus (K)
Pasiūlymo kainai skiriama ne daugiau kaip 85 balai.
Pasiūlymo kainos kriterijaus balai apskaičiuojami pagal formulę:
K = (Kmin / Ki) × 85
kur:
K – vertinamam pasiūlymui už kainą skiriamų balų skaičius;
Kmin – mažiausia visų neatmestų pasiūlymų B dalies kaina Eur su PVM;
Ki – vertinamo pasiūlymo B dalies kaina Eur su PVM;
85 – maksimalus kainos kriterijui skiriamų balų skaičius.
Apskaičiuotas balų skaičius apvalinamas iki dviejų skaitmenų po kablelio.

6.2. Varomosios sistemos kriterijus (H)
Vertinamas Tiekėjo siūlomos transporto priemonės varomosios sistemos tipas.
Balai skiriami taip:

	Siūlomos transporto priemonės varomosios sistemos tipas
	Skiriami balai (H)

	Benzinu varoma transporto priemonė, neturinti hibridinės varomosios sistemos
	0

	Benzinu varoma hibridinė transporto priemonė – MHEV, HEV arba PHEV
	15



Tiekėjas pasiūlyme turi aiškiai nurodyti siūlomos transporto priemonės varomosios sistemos tipą.
Jeigu siūloma hibridinė transporto priemonė ir siekiama gauti 15 balų, Tiekėjas turi nurodyti konkretų hibridinės sistemos tipą – MHEV, HEV arba PHEV.

6.3. B dalies galutinis vertinimas
Galutinis B dalies pasiūlymo balas apskaičiuojamas pagal formulę:
B = K + H
kur:
B – bendras B dalies pasiūlymo balų skaičius;
K – už pasiūlymo kainą skirti balai;
H – už hibridinę varomąją sistemą skirti balai.
Ekonomiškai naudingiausiu B dalies pasiūlymu pripažįstamas pasiūlymas, surinkęs didžiausią bendrą balų skaičių.
7. Tuo atveju, jei vertinant pasiūlymus daugiausiai balų surinkusio (-ių) dalyvio (-ių) pasiūlymas (-ai) atmetamas (-i) arba vienas iš dalyvių pasitraukia, kitų dalyvių surinkti ekonominio naudingumo balai neperskaičiuojami.
8. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas CVP IS pateiktas anksčiausiai.
